นางสาวเชียงใหม่

นางสาวเชียงใหม่ เป็นการประกวดนางงามประจำจังหวัดเชียงใหม่ เริ่มขึ้นเมื่อปี พ.ศ. 2477 โดยมีจุดประสงค์จัดขึ้นเพื่อทำหน้าที่เป็นทูตสายสัมพันธ์การท่องเที่ยวจังหวัดเชียงใหม่ โดยมี ฟองจันทร์ อินทขัติย์ ดำรงตำแหน่งนางสาวเชียงใหม่เป็นคนแรกของการประกวด และมีผู้ชนะนางสาวเชียงใหม่ไปประกวดเวทีระดับประเทศ เช่น เช่น นางสาวไทย, มิสยูนิเวิร์สไทยแลนด์, มิสไทยแลนด์เวิลด์,  มิสซูปราเนชันแนลไทยแลนด์ เป็นต้น จากเวทีนี้มีผู้เข้าประกวดจำนวนหนึ่งได้รับตำแหน่งในการประกวดระดับชาติและระดับสากล เช่น ดวงจันทร์ บุญศรี นางสาวเชียงใหม่ 2495 ได้รับตำแหน่งรองอันดับ 1 นางสาวไทย 2495, รุ่งทิพย์ ภิญโญ นางสาวเชียงใหม่ 2510 ได้รับตำแหน่งรองอันดับ 1 นางสาวไทย 2510, สรารัตน์ หรุ่มเรืองวงษ์ นางสาวเชียงใหม่ 2529 ได้รับตำแหน่งรองอันดับ 1 นางสาวไทย 2529 และ รองอันดับ 2 มิสเอเชียแปซิฟิก 2529, ภาสินี วงษ์บุญตรี นางสาวเชียงใหม่ 2546 ได้รับตำแหน่งนางสาวถิ่นไทยงาม 2547 และ มิสยังอินเตอร์เนชันแนล 2550, กฤชกร หอมบุญญาศักดิ์ นางสาวเชียงใหม่ 2553 ได้รับตำแหน่งนางสาวไทย 2553 เป็นต้น

 ประวัติ 
เวทีการประกวดความงามของสาวงามเชียงใหม่นั้นสืบสาวไปได้ราวปี พ.ศ. 2473 ในงานรื่นเริงฤดูหนาวของจังหวัดเชียงใหม่ ณ โรงเรียนยุพราชวิทยาลัย ซึ่งเป็นโรงเรียนรัฐบาลแห่งแรกของจังหวัดเชียงใหม่ ในขณะนั้น มีการประกวดสาวงามประจำท้องถิ่นโดยใช้ชื่อการประกวดว่า นางงามประจำร้าน กระทั่งต่อมาในปี พ.ศ. 2475 ประเทศไทยได้รับพระราชทานรัฐธรรมนูญฉบับแรก ในยุคนั้น งานเฉลิมฉลองรัฐธรรมนูญจะมีบทบาทต่อสังคม ประชาชน อย่างมาก ในพระนครจะมีการจัดงานเฉลิมฉลองขึ้นในช่วงประมาณวันที่ 8-12 ธันวาคม ของทุก ๆ ปี 

ทั้งนี้ในปี พ.ศ. 2477 คณะกรรมการจัดงานฉลองรัฐธรรมนูญมีความประสงค์ที่จะสร้างสีสันและดึงดูดความสนใจจากประชาชนให้มาร่วมงานมากขึ้น จึงได้จะการประกวดนางงามขึ้นภายในงานฉลองรัฐธรรมนูญ โดยกำหนดชื่อของการประกวดว่า นางงามสยาม ทั้งนี้ ในปีเดียวกันนี้ จังหวัดเชียงใหม่ได้จัดงานรื่นเริงเพื่อเฉลิมฉลองรัฐธรรมนูญขี้นบ้าง โดยจัดให้มีการออกร้านของหน่วยงานราชการและเอกชนต่าง ๆ มากมาย พร้อมกันนั้นก็ได้เปลี่ยนชื่อการประกวดนางงามภายในงาน จากนางงามประจำร้าน เป็นการประกวดนางงามเชียงใหม่ ในปีนั้น มีสาวงามจากอำเภอต่าง ๆ ให้ความสนใจเข้าร่วมประกวดอย่างคึกคัก ในยุคนั้นผู้เข้าประกวดส่วนใหญ่มักจะมีอายุเพียง 16-17 ปี เท่านั้น มีการประกวดเพียงวันเดียว ไม่มีการคัดเลือกเป็นรอบๆ ดังเช่นสมัยนี้ การแต่งกายใส่ผ้าถุงห่มสไบ ไม่มีการแต่งหน้า ทำผม ไม่ใส่รองเท้า ต้องเดินเท้าเปล่า เกณฑ์การตัดสินจะดูหน้าตาและวัด X ส่วนเท่านั้น

หลังจากที่ได้รับตำแหน่ง นางงามเชียงใหม่ จะได้รับเงินรางวัล 100 บาท ในปีแรก ๆ รางวัลที่ได้รับจะเป็นเพียงสายสะพายประจำตำแหน่ง และขันน้ำพานรอง เท่านั้น โดยผู้ที่มอบรงวับ คือ ราชบุตร ณ เชียงใหม่ ต่อมาในปี พ.ศ. 2482 จึงได้เริ่มมีมงกุฎเป็นรางวัล ในการประกวดนางงามเชียงใหม่ โดยมีลักษณะเป็นแถบผ้ากำมะหยี่สีดำ ปักด้วยดิ้นเวลาสวมก็จะใช้ติดตะขอด้านหลัง มงกุฎนี้จะให้ผู้ดำรงตำแหน่งนางงามเชียงใหม่ครองเพียง 6 เดือน เท่านั้น จากนั้นจะต้องส่งมอบให้กับนางงามเชียงใหม่คนต่อไป ซึ่งมงกุฎปรากฏว่ามีผู้ที่ครอบครองอยู่เพียง 2 ท่านเท่านั้น คือ นางสาวบัวแก้ว อินทร์สุวรรณ นางงามเชียงใหม่ 2483 และนางสาวลมุน พันธ์มินทร์ นางงามเชียงใหม่ 2484 ได้เกิดสงครามโลกครั้งที่ 2 ขึ้นจึงต้องงดการประกวดไป

หลังจากหยุดการประกวดนางงามเชียงใหม่ไปเกือบ 10 ปี มีการรื้อฟื้นการประกวดขึ้นมาอีกครั้งในปี พ.ศ. 2492 และมีการเปลี่ยนชื่อในการประกวดจากนางงามเชียงใหม่ เป็นนางสาวเชียงใหม่แทน โดยมีสางงามจาก อ.สันกำแพง นางสาวสุมิตรา กัญชนะ เป็นผู้คว้าตำแหน่งนางสาวเชียงใหม่คนแรกในยุคที่สองนี้ไปครอง การประกวดในปีนั้นถือว่าประสบความสำเร็จอย่างมาก จนต้องขอความร่วมมือจากนางงามและคณะกรรมการว่าให้มีการประกาศผล 2 รอบ เพราะมีผู้ชมบางส่วนไม่สามารถเข้าไปชมในรอบแรก ต้องการจะดูรอบตัดสินอีกครั้ง การคัดเลือกสาวงามในยุคนี้ ช่วงแรกยังคงจัดขึ้นที่หอประชุมโรงเรียนยุพราชวิทยาลัยมีการจัดเวทีเป็นรูปตัวที่ประธานการดำเนินงาน คือ คุณชาย บุนนาค ผู้จัดการธนาคารออมสิน มีวงดนตรีเล่นเพลงประกอบการเดิน ส่วนมากใช้วงดนตรีของธนาคารออมสิน ซึ่งโด่งดังมากในสมัยนั้น เล่นเพลงนางฟ้าจำแลง ลีลาการเดินนิยมเดินแบบช้า (แบบสโลโมชั่น) เพลงที่ใช้ก็ดัดแปลงให้ช้าลงให้เข้ากับจังหวะการเดิน ผู้เข้าประกวดจะคัดเลิกเป็นรอบๆ รอบสุดท้ายเหลือ 3 คน จะมีการซ้อมเดินในตอนกลางวัน จึงต้องมีลูกเสือเดินถือร่มตาม ส่วนชุดที่ให้เดินเป็นชุดว่ายน้ำทั้งหมด โดยในสมัยนั้นจะเรียกว่า ชุดอาบน้ำ เป็นลักษณะชุดกระโปรง สั้น รัดรูป ผูกคอ และมีกางเกงอยู่ในข้างในอีกหนึ่งตัว ในปีต่อมา หอประชุมคับแคบลง จึงได้ย้ายการประกวดมาประกวดที่สนามฟุตบอลข้างๆ หอประชุมโรงเรียนยุพราช จัดเวทีเป็นรูปเกือกม้า ปีนั้น คุณทิม โชตนา นายช่างแขวงการทางเชียงใหม่ เป็นประธานการตัดสิน และพระองค์เจ้าพีรพงศ์ ภานุเดช เสด็จมาดูการประกวดด้วย นอกจากนี้สิ่งที่สร้างความฮือฮาให้การประกวดนางสาวเชียงใหม่ในปีนั้นเป็นอย่างมากก็คือ การที่เวทีสร้างอยู่ใกล้กับต้นงิ้ว แต่นายแพทย์อารี แสงสว่างวัฒนะ ผอ.โรงพยาบาลสวนปรุงในสมัยนั้น เห็นว่าเวทีอยู่ใต้ต้นงิ้วดูไม่ดี เลยขอแก้อาถรรพ์โดยการทำรูปขวานไปสับต้นงิ้วไว้เป็นสัญลักษณ์ว่าไปทำลายหนามงิ้วแล้ว ทำให้คนที่เข้ามาดูการประกวดสงสัย และเป็นที่ฮือฮาอย่างมาก ในปี พ.ศ. 2494 มีการริเริ่มจัดการประกวดนางสาวถิ่นไทยงาม โดยเปิดโอกาสให้สาวงามจาก 8 จังหวัดภาคเหนือ สามารถเข้ามาสมัครได้ เนื่องจากเวทีการประกวดนางสาวเชียงใหม่นั้นจะเปิดรับสมัครเฉพาะผู้ที่อยู่ในจังหวัดเชียงใหม่เท่านั้น ทั้งนี้ ผู้เข้าประกวดเวทีนางสาวเชียงใหม่สามารถลงสมัครเวทีนางสาวถิ่นไทยงามได้ แต่ผู้เข้าประกวดนางสาวถิ่นไทยงามจะไม่สามารถเข้าประกวดนางสาวเชียงใหม่ หากขาดคุณสมบัติดังกล่าว

ในปี พ.ศ. 2496 ประธานาธิบดี ซูกาโน่ ของฟิลิปปินส์เยือนประเทศไทย และได้เดินทางมาจังหวัดเชียงใหม่ ในครั้งนั้น นางสาวบัวเขียว โสมนัส ซึ่งเป็นนางสาวเชียงใหม่ ได้ให้การรับรองสร้างความประทับใจแก่ประธานาธิบดีฟิลิปปินส์ยิ่งนัก ซึ่งต่อมาเวลามีพระราชอาคันตุกะหรือแขกบ้านแขกเมืองที่มาเยือนจังหวัดเชียงใหม่ มักจะให้นางสาวเชียงใหม่เป็นผู้ให้การรับรองจนกลายเป็นธรรมเนียมปฏิบัติและกลายเป็นภารกิจหนึ่งของนางสาวเชียงใหม่ในยุคต่อมา จนกระทั่งในปี พ.ศ. 2498 ทางจังหวัดได้ย้ายการจัดงานรื่นเริงฤดูหนาวจังหวัดเชียงใหม่ ไปยังสนามกีฬาเทศบาลนครเชียงใหม่ จึงได้ย้ายเวทีการประกวดนางสาวเชียงใหม่ไปด้วยในช่วงนั้นการประกวดนางสาวเชียงใหม่ ถือเป็นหัวใจสำคัญของงานฤดูหนาว จนเกิดเป็นเรื่องล้อเลียนว่า หากงานฤดูหนาวปีไหนไม่มีการประกวดนางสาวเชียงใหม่ ปีนั้นประชาชนจะพากันเรียกงานฤดูหนาวว่าเป็น งานปอยหลวงวัดกู่เต้า (เนื่องจากสนามกีฬาเทศบาลอยู่ในบริเวณเดียวกับวัดกู่เต้า) ลักษณะของการจัดงานจะให้หน่วยงานรัฐหรือองค์กรต่างๆ เช่น สมาคมชมรมสโมสร เข้ามารับผิดชอบจัดงานเป็นปี ๆ ไป โยจะดูแลครอบคลุมทั้งงาน มิใช่แยกเป็นส่วน ๆ ดังเช่นปัจจุบันในส่วนของการจัดการประกวดนางสาวเชียงใหม่จะมีการล้อมรั้วอีกชั้น แล้วขายบัตรให้คนเข้าไปนั่งดู โดยบัตรมี 2 ราคา คือชั้นริงไซด์ จะมีเครื่องดื่มไว้บริการ และชั้นธรรมดา ประกวดกันประมาณ 5-6 คืน (งานฤดูหนาวสมัยนั้นมี 7 คืน) คืนแรกจะเป็นการเดินโชว์ตัว จากนั้นก็จะประกวดกันเป็นรอบ ๆ ไปจนถึงคืนสุดท้ายเป็นการตัดสิน ในส่วนของสื่อก็จะไห้ความสำคัญการการประกวดนางสาวเชียงใหม่อย่างมาก มิใช่เพียงสื่อท้องถิ่นเท่านั้น หากยังรวมถึงสื่อส่วนกลางจากกรุงเทพมหานครอีกด้วย ก่อนการประกวดจะมีการเผยแพร่รูปนางสาวเชียงใหม่มีการเขียนวิพากษ์วิจารณ์ว่าใครเป็นตัวเก็ง ในช่วงของการประกวดก็จะเอารูปนางงามไปลงนสพ.หน้าหนึ่งมีการติดตามการประกวดทุกวัน 

สมัยนั้นงานฤดูหนาวของจังหวัดเชียงใหม่ เป็นงานที่หนาวจริงๆ หลังเวทีก็จะมีเตาอั้งโล่ให้นางงาม นั่งผิงไฟคลายหนาว ช่างภาพก็จะพยายามเข้าไปถ่ายรูปด้านหลังเวที เป็นการประกวดที่มีบรรยากาศคึกคัก มีการเชียร์ โดยแต่ละอำเภอก็จะพากันมาเชียร์นางงามของตนเอง ขณะนั้นไม่มีนางงามเดินสาย ผู้เข้าประกวดจะเป็นตัวแทนของแต่ละอำเภอ เป็นงานที่มีความสำคัญมากที่สุดของงานฤดูหนาวในช่วงปี 2514 มีการท้วงติงเกี่ยวกับความเหมาะสมของการแต่งกายของผู้เข้าประกวด ที่ต้องใส่ชุดว่ายน้ำเดินประกวด อย่างไรก็ตาม ปีนั้นยังคงมีการจัดการประกวดขึ้น โดยเลี่ยงไปใช้ชื่อการประกวดว่า ยอดพธูแผ่นดินทอง และให้ยกเลิกการใส่ชุดว่ายน้ำ โดยใส่ชุดไทยแทนจากนั้น ได้งดการประกวดลงอีครั้งในช่วงปี 2515-2518 และจัดการประกวดอีกครั้งในปี พ.ศ. 2519 โดยคุณปวีณา แสงศิริ สาวงามจากลำพูน เป็นผู้คว้ามงกุฎไปครอง จากนั้นงดการประกวดลงอีกครั้งจนถึงปี พ.ศ. 2526

จนกระทั่งปี พ.ศ. 2527 มีการริเริ่มจัดการประกวดนางสาวเชียงใหม่ขึ้นมาอีกครั้ง ในปี พ.ศ. 2529 สมัยผู้ว่าชัยยา พูนศิริวงศ์ ได้ติดต่อไปทางสโมสรไลออนส์เชียงใหม่ โฮสต์ ให้เข้ามาดำเนินการจัดงานฤดูหนาวและกาชาดจังหวัดเชียงใหม่รวมถึงการประกวดนางสาวเชียงใหม่ด้วย ในปีพ.ศ. 2530 ทางกองประกวดได้พาคณะผู้เข้าประกวดเดินทางไปประชาสัมพันธ์การประกวดนางสาวเชียงใหม่ที่กรุงเทพมหานคร ซึ่งก็ได้รับการต้อนรับจากนสพ.ต่างๆ เป็นอย่างดี โดยเฉพาะนสพ.ไทยรัฐถึงกับเปิดห้องประชุมที่เพิ่งสร้างเสร็จใหม่ต้อนรับคณะผู้เข้าประกวดนางสาวเชียงใหม่เป็นคณะแรกเลยทีเดียว ในช่วงนั้น มีการถ่ายทอดสดทางสถานีโทรทัศน์กองทัพบกช่อง 7 ทั้งนี้ เวทีการประกวดนางสาวเชียงใหม่ในขณะนั่นเป็นเวทีที่ยิ่งใหญ่และได้รับความสนใจอย่างมากเพราะเป็นรองเพียงแค่เวทีนางสาวไทยเท่านั้น 

คอนเซ็ปต์ของการประกวดที่เป็นที่นิยมในช่วงนั้นก็จะเน้นความเป็นล้านนา เอกลักษณ์ของชาวเหนือ ในส่วนของการจัดกิจกรรมต่างๆ ก็มักจะเกี่ยวข้องกับการส่งเสริม วัฒนธรรมประเพณี ของชาวเหนือ ในปี พ.ศ. 2536 เริ่มมีบริษัทจากส่วนกลาง เข้ามาดำเนินการจักการประกวดคือ บริษัท มีเดีย ออฟ มีเดีย จำกัด ซึ้งหลังจากเสร็จสิ้นการประกวดแล้ว ผู้ที่ดำรงตำแหน่งนางสาวเชียงใหม่ในปีนั้น คือ ประภัสสร บุญญาภรณ์ ก็ได้ทำสัญญา เป็นนักแสดงกับทางบริษัท เป็นเวลา 1 ปี และหลังจากนั่นก็จะมีหน่วยงาน องค์กร หรือบริษัทในท้องถิ่น สลับกับริษัทจากส่วนกลาง เข้ามาดำเนินงาน สมัยก่อนเวทีนางสาวเชียงใหม่ได้รับการออกแบบอย่างสวยงามอลังการอย่างมาก ส่วนมากเป็นคอนเซ็ปต์เกี่ยวกับ สถานที่ท่องเที่ยวและวัฒนธรรมประเพณีของชาวเหนือ บางปีก็ถึงกับให้นางงามนั่งสะพานลื่นไหลลงมา หรือใช้ไฮโดรลิกหมุนขึ้นมาเพื่อเปิดตัวเลยทีเดียว ผู้จัดให้ความสำคัญกับการจัดงานอย่างมาก เป็นการจำลองแบบ มาจากร้านค้าจริงๆ ใช้เวลาสร้างร่วมเดือนเลยทำเดียว ในช่วงที่ทางองค์การบริหารส่วนจังหวัด โดยนายองค์กรบริหารส่วนจังหวัดเชียงใหม่ นายอุดรพันธ์ จันทรวิโรจน์ เข้ามาดูแลการจัดงานนั้นเป็นปีที่ฮือฮาอย่างมาก เนื่องจากการประกวดนางสาวเชียงใหม่ มีการให้เงินรางวัลสูงสุดเป็นประวัติกาล โดยให้เงินรางวัลแก่ผู้ที่ได้รับเลือกให้เป็นนางสาวเชียงใหม่ 300,000 บาทพร้อมรถยนต์เก๋งอีก 1 คัน และในปีนั้นมีการเปิดกว้างรับสมัครผู้เข้าประกวดทั่วประเทศ ทำให้มีสาวงามจากที่ต่าง ๆ เข้ามาร่วมประกวดอย่างคึกคัก และมีการถ่ายทอดสดทางสถานีโทรทัศน์ไทยทีวีสีช่อง 3 หลังจากที่มีการสร้างศาลากลางหลังใหม่ที่ อำเภอแม่ริม จังหวัดเชียงใหม่ ได้ประมาณ 2 ปี ต่อมาก็มีการย้ายการจัดงานฤดูหนาวไปจัดภายในบริเวณสนามด้านหลังศาลากลางหลังใหม่ เนื่องจากสถานที่จัดงานเดิมนั้นอยู่ในอำเภอเมือง และการจัดงานแต่ละครั้งทำให้สนามกีฬาเสียหาย ยิ่งในช่วงหลังที่เพิ่มการจัดงานจาก 7 วัน เป็น 10 วัน ทำให้เกิคความเสียหายกับสนามกีฬาเป็นอย่างมาก หลังจากเสร็จงานแล้วก็ต้องเสียค่าใช้จ่ายเพื่อซ่อมแซมสนามกีฬา สูญเสียงบประมาณไปเป็นอันมาก จึงมีความพยายามผลักดันให้มีการย้ายการจัดงานออกไปยังบริเวณด้านหลังศาลากลางและจัดเรื่อยมาจนถึงปัจจุบัน และในปี 2549 นี้ 70 กว่าปี แห่งความทรงจำบทบันทึกความงามของเอื้องเหนือกับการประกวดนางสาวเชียงใหม่ได้จัดขึ้นอย่างยิ่งใหญ่ ภายใต้แนวคิด 70 ปี นางสาวเชียงใหม่ ดอกเอื้องเวียงพิงค์ สายสัมพันธ์แห่งอารยธรรม ดำเนินงานโดย บริษัท แมค มีเดีย เชียงใหม่ จำกัด รับสมัครสาวเหนือ 8 จังหวัด ทั้งนี้ ความพิเศษของเวทีนางสาวเชียงใหม่ปี 2549 นี้คือการที่ทูลกระหม่อมหญิง อุบลรัตน์ราชกัญญา สิริวัฒนาพรรณวดี ทรงประทานมงกุฎและถ้วยรางวัล ซึ่งเป็นที่น่าภาคภูมิใจและเป็นเกียรติยศอย่างสูงแก่คณะผู้จัดการประกวดและนางสาวเชียงใหม่

ปัจจุบันเวทีนางสาวเชียงใหม่ ได้สรรหาเพื่อเฟ้นหาตัวแทนร่วมประกวดมิสยูนิเวิร์สไทยแลนด์ ซึ่งมีหลายท่านที่สร้างผลงาน เช่น นฤมล สิทธิวัง นางสาวเชียงใหม่ 2562 เจ้าของตำแหน่ง Top 20 มิสยูนิเวิร์สไทยแลนด์ 2019 , เทียน อัจฉรี บัวเขียว นางสาวเชียงใหม่ เจ้าของตำแหน่งรองอันดับ 1 มิสยูนิเวิร์สไทยแลนด์ 2016, โบว์ สุภาภรณ์ ฤทธิพฤกษ์ นางสาวเชียงใหม่ 2560 เจ้าของตำแหน่งรองอันดับ 1 มิสยูนิเวิร์สไทยแลนด์ 2017 ผู้ชนะคนล่าสุดคือ แก้วทิพย์ นรนิธิวรรณ

 รายชื่อผู้ดำรงตำแหน่งนางสาวเชียงใหม่ 
ด้านล่างนี้เป็นรายชื่อผู้ดำรงตำแหน่งนางสาวเชียงใหม่

 ปี พ.ศ. ครั้งที่ นางสาวเชียงใหม่ รองชนะเลิศรายละเอียด รองอันดับ 1 รองอันดับ 2 รองอันดับ 3 รองอันดับ 424771ฟองจันทร์ อินทขัติย์24782ประภา ไวเวกข์24793สมถวิล แควน้อยผอง อุปนันท์24804บัวเที่ยง พรหมชนะศรีวรรณ กันยาอินทร์24815กาพแก้ว เทพมาบุญเลื่อน ไชยมงคลสำรวย มะโน24826บัวแก้ว อินทร์สุวรรณ colspan="8" 24847ลมุน พันธุมินทร์ colspan="8" 24928สุมิตรา กัญชนะพวงแก้ว อุปาละ24939อร โศภนะศุกร์สุนี นนาวิชิตเอื้อมพร ธิมาโน249410จันทรา อุปนันท์อุบล อินทรเจริญศรี เมืองรัตน์อรุณ มนเฑียรมณีวิไลวรรณ นามจงพรหม249511ดวงจันทร์ บุญศรี249612บัวเขียว โสมนัส249713ประทุมพร สมเกตุศรีพรรณ วรรณจิตเครือแก้ว อุดมศรีส่องแสง สุภาประมวล รัตนนิกาศ249814นวลอนงค์ แก้วยานะงามฉลวย ไชยวงศ์พิมพ์ทอง นรินทรเมธีศิริวรรณ นันทยาฉวีวรรณ เวทะธรรม249915พรรณนิภา นันทยาอุดมศรี สารนำธารสมศรี เทพาคำสุวดี สุวรรณรัตน์สมทรง แสงอาวุธ250016สำรวย อุดมศรีอุไรรัตน์ พรหมชนะไขแสง เดือนเพ็ญ250117สำราญ อุดมศรีนวลลออ เมืองแก้วปนัดดา อุทัยผลอุไรวรรณ คำมนเทียรเอื้องไพร ชัยนันท์250218ศิรินาถ ขัดสงคราม250319จันทร์ฉาย วรมิตร์พรทิพย์ เฉลิมวงศ์อัญชลี บุญกมลสุพัตรา คันธาวาสนา พิงครักษ์250420รัชฎาพร ศรีวิชัยเปล่งศรี มโนติสไบทิพย์ เพ็ญพรรณดาววิภา ปฏิภาคศิริอัมพาพร คันธา250521ฉวีวรรณ ไชยทานวลทิพย์ วงศ์ษานราภรณ์ อุดมทิพย์บุษบา ดวงจิตเนตรภิส คำเมืองลือ250622วาสนา บุตรโสภานวลลดา ขัติยะเรืองพนิดา มหาวงศ์พรพิศ วงษารังสิมา วิจิตรานนท์250723ประภัสสร ไชยยศละอองดาว กิริยาพรเพ็ญ กิติศักดิ์เรวดี ศิริวรรณาจันทรา แสนพิพาการ250824ศิริพรรณ จอมวังอัญชลี คำมูลกัลยาณี มณีสีแสงโสภตา มูลถีมุกดา ธิดาโดม250925เรวดี มูลประการไพริน ละอองนวลรัชฎาพร ไชยวรศิลป์นิตยา คำภีระเพราพิลาส อาสาจรรย์251026รุ่งทิพย์ ภิญโญพินนะรัฐ ทะนันไชยพรมวัลย์ บุญเรืองสรัญญา สิทธิวงศ์แจ่มจันทร์ มาลการ251127เนตรทราย ชลาธารอุษณา พรวรรณาจุไรพร วรนันท์ศิริเนตร เลิศปัญญาปนัดดา ศรีวิชัย251228สุพัตรา กัญชนะวิยะดา แสงบุญเรืองภาพปริยา ศรีวิชัยเนตรนิล วรรณอุบลนงคราญ วงศารัตน์251329เบญจวรรณ วรรณประกายจันทนา จีระพรรณกัลยาณี คันธาอุมาพร อัครพงษ์เพ็ญศิริ ชาญพิชัย251430จารุณี ชัยมงคล(พักตร์พริ้งเพรา)ราณี เรืองศิริอรอนงค์ โสภาศิริ(เรียวระหง)สาวิกา ชินวัตร(เยาวเรศ ชินวัตร)(ผุดผ่องโฉม)พวงเพชร แก้วมาพันธ์ colspan="8" 251931ปวีณา แสงศิริศิริอร อินทะปานฤมล สุภานันท์นันทวรรณ ณ เวียงพิงค์วนิดา สุริยะธง colspan="8" 252732วิจิตรา กุลวารินทร์ดวงพร นิลยกานนท์ประทุมทิพย์ ฉันทรัตน์ปาริฉัตร สิทธิมงคลประภาศรี จันทร์มณี252833วราวรรณ กรใหม่(สุรัญญา สราญชัย)แสงหล้า สุขเกษมสุดสายใจ เชียงวิไลลักษณ์ มงคลเกียรติรัชนี ไชยวงศ์252934จันทิพา ไชยวารินทร์(สรารัตน์ หรุ่มเรืองวงษ์)(ไม่ทราบชื่อ)นงคราญ จ้าวเงินตราวรรณวิภา แปงใจวิไลพร พรหมใจ253035มัลลิกา เกรียงไกร253136พิมพิไล ไชยโย253237อรัญญา เดชารัตน์253338วิภาวรรณ จันทรวงค์253439วาสนา มงคลรอบอภัสนันท์ สุทธิกุลอัจฉราพรรณ จันทรางกูลอัญมณี สุขสันต์ชุติมา นาวารักษ์(นาถวลี ศรีสกุล)253540นริศรา เมืองเงินวิลาสินี ไชยศิริรุ่งนภาภรณ์ พรหมเทพสิริมาศ หาญรักษ์วริศรา เจริญวงศ์253641ประภัสสร บุญญาภรณ์กชกร นิมากรณ์โสภิดา ชัยวารินทร์เกษราภรณ์ เกษรักษ์ยุรฉัตร จันทร์สีผ่องเพ็ญ253742กาญจนา  รุ่งเรืองมณีรัตน์เมธานันท์ จันทรมงคลธิดารัตน์ รัตนประสิทธิ์253843แสงเทียน ศรีนพรัตน์ฉัตรฑริกา ธนานุรักษ์ปาริชาติ สวยล้ำ253944วริศรา อัศวรานนท์(นิรัชยา คำยา)254045อิสรีย์  ศรีจันทร์เที่ยงนันทิดา ทองมีณัฎฐินี พิทยาพิพัฒน์กุลพลอยนารีย์ ธันยาบูรณ์ศีวราภรณ์ ศีลพิพัฒน์254146กนกรัตน์ งามจิตต์มณฑิรา ลำภูอภิรนันต์ จันทรมงคลผกาพรรณ มั่นคงณฐพรรณ สังขสุวรรณ254247ชนัญชิดา สิรภัทรชวนพิศ เจริญพงษ์นภัสรา แสงประเสริฐธัญญลักษณ์ วรพิมพ์รัตน์กรกนก พรพรม254348ฉัตรวิไล สินธุไชยธิติมา สุวรรณรัตน์วิริญดา ทิพยนันท์พรสวรรค์ พรกัณหาทิพย์รัตน์ ชินรัตน์254449ดวงใจ วินิจกุลปิยะนุช ฉ่ำบุญเพ็ญนภา งามธุระเพ็ญนภา สุขโพธิ์เพชร์สุชาดา พานทอง254550ณภาพร เจริญทรัพย์ธัญวารี ไชยวรรณชฎาภา อินทะปา254651ภาสินี วงษ์บุญศรี(วาสนา วงษ์บุญตรี)254752วันจุฬา ศรลัมพ์ colspan="8" 254953ตรีชฎา วาณิชย์กุลดอกฟ้า พวงถิ่นพัชริดา ดวงบุรงค์พัชนิดา ไชยยาศรีศศิมาส พริ้งพวงแก้ว255054รยากร สุวรรณ์รัตนาพร โรจน์รัตน์ชนะพร ศรียาโสภิตนภา อินทรสกุลพรรณโสภา สมแพง255155เสาวลักษณ์ พรหมศรวิลาวัณย์ เป็งปันวรางคณา มงคลทวีกุลมนัฐษญา จินเจาสุทธิดา แก้วรัตน์255256ผ่องพรรณ แก้วมโนรังสิมา โรจน์รันตน์ชญาณิศา เจิดจำรัสอมรรัตน์ ปัญญาสุวลักษณ์ ก้องสมุท255357กฤชกร หอมบุญญาศักดิ์ธัญนุช สิงห์คำชนันภรณ์ วงศ์ษาอาทิตยา คุณนะลาภัทรมัชฌิมาลา สุทธนะ255458เก็ตถวา วิศัทวัฒนารุ้งสินี ปัญจบุรีฑิตยา บำรุงรัตน์ชนิศา เหลี่ยวไชยพันธุ์ณัฐธิดา ทองเกษม255559สิริน ไตรวุฒิพิพัฒนกุลเสาวลักษณ์ แปงใจนัฐนรี ศรีบัวกรรณิกา ขันแก้วปรางทิพย์ ภัณฑารักษ์สกุล255660พัทยาภรณ์ เทพวีระพงศ์เรวิญานันท์ ทาเกิดคเณพร อินต๊ะมูลบงกช อิ่นคำธัญญารัตน์ ปิฎิโชติ255761วรลักษณ์ ใจจาวีนัส นันทะชัยสุวัสสาวิ ปันเขตธนพร โพธาติ๊บสาลิกา ฟอร์เมิรต255862อลิษา สันติธรรมวริญร์ ชื่นชอบกวินทิพย์ จินดารัศมีวริศรา ชัยเลิศวรารัตน์ เต็มปัน255963อัจฉวี บัวเขียวจิณณ์ณิตา บุดดีนิสารัตน์ วงศ์ชมพูสุทธิดา บังใบณัฎชญาภา ศรีจุมพล256064สุภาภรณ์ ฤทธิพฤกษ์ประภาศิริ อินทะรังษีชญานิศ ต.เจริญพิจิกา กองสถานวาลุลี ดวงวะนา256165วธูสิริ ใจกลางวรรณษภรณ์ วุฒิวัฒนากุลลิขิตภัคษรณ์ วจิตรสุวรรณกันยารัตน์ วัจรินทร์ดารารัตน์ ศรีเบญจรัตน์256266นฤมล สิทธิวังกัญจน์รัตน์ ตันติฤทธิพรภัสสร บุษดีธัญญา เทพวงศ์ภัทราวดี จันทร์แจ้ง256367อเล็กซานดร้า แฮงกี่ กัลย์สุดา ชนาคีรีพิมพ์ผกา สุวรรณรัตน์วชิราภรณ์ นันทวาศชุติกาญจน์ อารีลักษณ์256468ชนนิกานต์ สุพิทยาพรธัญจิรา ยารังษีธิดาพร เกตุทองปิยธิดา ใจดีสุจารี กาญจนกฤต256569ศิรดา โล บูลโย่วิชญฎา วิชญพงษ์กุลสุพรรณิการ์ จำเริญชัยปฏิมาภรณ์ ขยันชมปิยมน ปกปิงเมือง256670เกศวริน ศรีปิ่นเป้าสุพรรษา กันนะกวินธิดา วสุวัตสกุณา ปาปวนปองทิพย์ธิดา วจิตรสุวรรณ256771แก้วทิพย์ นรนิธิวรรณจิณณ์พัชญ์ชา กนกรัตนาธรรมศิริญาณี ลิ้มทองเจริญสุชาวดี ฤกษนันทน์กัญญารัตน์ สายสวาท256872ศิริกัญญา ค้ำคูณเรือนทอง บำรุงศิรินทิพย์ อ้ายล้อมธัญลักษณ์ ยศยานันท์ศศิวรารินทร์ อัศวหิรัญกานต์

 รายชื่อผู้ดำรงตำแหน่งมิสเตอร์เชียงใหม่ 
ด้านล่างนี้เป็นรายชื่อผู้ดำรงตำแหน่งมิสเตอร์เชียงใหม่
 ปี พ.ศ. ครั้งที่ มิสเตอร์เชียงใหม่ รองชนะเลิศรายละเอียด รองอันดับ 1 รองอันดับ 2 รองอันดับ 3 รองอันดับ 425591ธวัชชัย ใจคารกิตติคุณ ตันสุหัสณาธิป ธวิตอังกูรภานุพงศ์ นันตาศักดิ์ดา สารพันธ์25602ถิรวัฒน์ มาตยบุญเดชาวัต หงอกชัยพงศกรณ์ สุริยะดีนนทกร อัมพุธตรีทศ แก้วไทรเกิด25613สถาพร มูลลิสารภีรวัฒน์ สารีวงษ์ธนพัตฒ์ คนึงเหตุโชตินรินท์ ชูนำชัยศิรวัชร พลพิพัฒนพงศ์ colspan="8" 25664พทิตย์ธฎา โพธาเจริญกมลภพ แก้วเดียวธีรภัทร สิทธิชัยธีรศักดิ์ แก้วยอดดีจิรายุ ทักเกอร์25675อาร์คอส เบคชินโชติ คำสุวัตร์ธาดา ตาวงค์ธนกร รัตนสิทธิ์ศักดา แซ่ซวง25686นิติกร อภิชัยอภิปัตย์ เกตรินเดโช สุขเมืองธนดล นันติสิงห์ธนกร รัตนสิทธิ์

 รายชื่อผู้ดำรงตำแหน่งนางสาวเชียงใหม่ในดวงใจ 
ด้านล่างนี้เป็นรายชื่อผู้ดำรงตำแหน่งนางสาวเชียงใหม่ในดวงใจ
 ปี พ.ศ. ครั้งที่ นางสาวเชียงใหม่ในดวงใจ รองชนะเลิศรายละเอียด รองอันดับ 1 รองอันดับ 2 รองอันดับ 3 รองอันดับ 425601วัชรากานต์ กันใหม่ลูลู่ วิกไทยเคียงดาว รุ่งเจริญตะวัน วงค์ใจพีรานันท์ บุญมา25612หยาดพิรุณ ปู่หลุ่นแพนเค้ก ณ โกยคำธัญวรัตน์ เจริญเมืองนวพร กันธิยะภัทราวดี นฤวัฒน์ปกรณ์25623กฤษรดาธัญ มาเจริญทินกร ซ้อนฝั้นมั่นใจ ว่าได้แน่สงกรานต์ ปัญญาดีกีรติตตรี ประสงค์ดี25634ศรุดา ธนาดุลกุลนันท์นัชมาดี หนูจันทร์ชนัญพัทธ์ ธีรเสฏฐ์กุลดลยา ศรีศิลปนันทน์ดุจเพชร มณีฉาย25645ธนัชพันธ์ บูรณาชีวาวิไลนาตาเลีย เพลียแคมทิพสุดา อู่รอดสุวิชชา วิชาคุณสุพัชร์ กัณฑาธัญ25656กานต์รวี ศรีตระพันธ์จิรสิตา หลิมภากรกุลพิมพ์นิภา เดชกุลทิพย์เกสร อุปโยคินวรัญญา วงค์ปัญญา25667นาตาเลีย เพลียแคมปิยะนุช ฉ่ำบุญนริศรา ซื่อตรงเหมือนกุลสตรี ศรีเชียงใหม่ไหมแก้ว สิงห์แก้วฟู25678รัศมีแข ฟ้าเกื้อล้นลลิลทิพย์ อนาตาเซียมนปรียา ปริยัติสกุลแคทนริน วิลสันเอมธิดา จารุวรรณกรอภิสรา ปรียาธนะสกุลแทมมี่ ผ้าม่านเชียงใหม่20689ภัครดา จันทิมารดาชา ณ เชียงใหม่ชลิตา แก้วงามเมืองแก้วมณี ศรีล้านช้างอิ่มม็อกซี่ซิลินศุภพัชญ์  สวนแก้วนานะ  มาประเสริฐ

 อ้างอิง 

 แหล่งข้อมูลอื่น 


หมวดหมู่:การประกวดนางงามในประเทศไทย
หมวดหมู่:วัฒนธรรมของจังหวัดเชียงใหม่